钦定古今图书集成/理学汇编/学行典/第216卷 > 欧承玟
## 钦定古今图书集成/理学汇编/学行典/第216卷 > 欧承玟

按《会昌县志》：“欧承玟，字洁即，与兄承瑞俱以文学称。
性至孝，父没，事母色养备至。每寒夜，兄弟篝灯抵足，
欲以功名自奋，而痛父不及见，声泪俱下。承瑞为仇
陷系狱，几蹈不测。玟遍吁当道，不可解，乃徒步走京
师。时新例有禁，凡未经定夺而竟叩阍者，杖承玟曰：
‘俟狱成，无能辨矣。脱兄不免，且以为吾母忧，虽生何
益’！”遂击登闻鼓，叩阍门，诉兄所以冤状。疏上，得以疑
狱听谳雪。遇赦免。刑部主事余开熙承玟，其所奖拔
士也。及玟杖开熙左右护掖，然疮重，经一日夜始甦，
士论壮之。